Tässä Jerusalem uutisten erikoislähetys ja Pekka Sartola.
Hyvää heinäkuista lauantai-iltaa.
Tänään käsittelemme Pyhän Hengen osa-alueella teemaa, -
joka koskettaa sekä sinua, uskova ystävä, -
että myös laajempana kokonaisuutena uskovien yhteisöä, seurakuntaa.
Edellisessä osassa totesimme suoraan, yksiselitteisesti -
sen Raamatullisen tosiasian, -
että Isä, Poika ja Pyhä Henki ovat yhden ja saman -
iankaikkisen Jumaluuden kolme eri ilmenemismuotoa, -
kukin tasa-arvoisena toistensa kanssa. Ei siis arvojärjestyksenä, -
vaan pikemminkin toiminnallisesti eri järjestyksessä.
Koska Pyhä Henki on persoona, Hänellä on myös -
persoonaan ja persoonallisuuteen liittyviä ominaisuuksia, -
kuten ymmärrys, tunteet ja oma tahto. Hän myös toimii tahtonsa mukaan.
Näitä ilmaisuja on Raamatussamme kymmenittäin.
Katsomme nyt muutamia esimerkkejä:
Pyhä Henki puhuu selvästi ja ymmärrettävästi.
Hän ilmoitti Antiokian seurakunnalle: "Erottakaa minulle Barnabas ja Saulus
siihen työhön, johon minä olen heidät kutsunut". (Apt.13:2)
Evankeliumin työ on siten myös Pyhän Hengen työtä.
Myös Ilmestyskirjasta löydämme useitakin mainintoja Hengen puheesta.
Ilm. 2:7: "Jolla on korva, se kuulkoon, mitä Henki seurakunnille sanoo. "
Ymmärrämme, että Pyhän Hengen puhe ja ilmoitukset -
ovat samalla myös Jumalan puhetta.
Hän ei aina käytä profeettoja tahtonsa ilmaisemisen välikappaleena,
vaan puhuu suoraan ja ymmärrettävästi suoraan omilleen, -
Jumalan lapsille, seurakunnalleen.
Koska Pyhä Henki on persoona, Hänellä on myös tunteet -
ja hyvä auttamisen tahto, joka korostuu eritoten juuri meitä heikkoja -
ja epäonnistuneiksi itsemme tuntevia uskovia kohtaan.
Eräs kauneimmista ja puhuttelevimmista esimerkeistä -
löytyy Roomalaiskirjeestä. Room. 8:26:
"Samoin myös Henki auttaa meidän heikkouttamme. Sillä me emme tiedä, -
mitä meidän pitää rukoileman, niin kuin rukoilla tulisi, -
mutta Henki itse rukoilee meidän puolestamme -
sanomattomilla huokauksilla."
Pyhä Henki myös ajattelee ja arvioi asioita itsenäisesti, kuten ihmisetkin.
Hyvin tunnetun Jerusalemin kokouksen jälkipyykin pesussa -
alkuseurakunta sai kokea Hengen vaikutuksen -
ohjaavan heidän päätöksentekojaan. Apt. 15:28: -
"Sillä Pyhä Henki ja me olemme nähneet hyväksi, -
ettei teidän päällenne ole pantava enempää kuormaa -
kuin nämä välttämättömät:"
Pyhä Henki on myös todistaja. Ensisijaisesti Hän todistaa -
Kristuksesta ja Hänen sovitustyöstään -
ja kirkastaa näin Jeesuksen ylimmäispapillista tehtävää -
ihmiskunnan syntien sovittajana ihmi- sen ja Jumalan välisessä suhteessa.
Henki todistaa myös meille ja meidän henkemme kanssa, -
mihin me kuulumme ja minne olemme matkalla -
tämän ajallisen elämämme jälkeen. Room. 8:16: -
"Henki itse todistaa meidän henkemme kanssa, -
että me olemme Jumalan lapsia."
Myös apostoli Johannes mainitsee Vapahtajamme omin sanoin -
Hengen tehtävästä olla myös todistaja. Joh.15:26: -
"Mutta kun Puolustaja tulee, jonka minä lähetän teille Isän tyköä, -
totuuden Henki, joka lähtee Isän tyköä, niin hän on todistava minusta."
Tämän saman todistuksen, jopa vieläkin enemmän, -
Pyhän Hengen sinetin, saimme heti sinä silmänräpäyksen hetkenä, -
jolloin otimme Jeesuksen vastaan. Paavali kirjoitti tästä efesolaisille.
Efe.1:13-14: "Hänessä on teihinkin, -
sittenkuin olitte kuulleet totuuden sanan, pelastuksenne evankeliumin, -
uskoviksi tultuanne pantu luvatun Pyhän Hengen sinetti, -
sen, joka on meidän perintömme vakuutena, -
hänen omaisuutensa lunastamiseksi -
-hänen kirkkautensa kiitokseksi."
Tässä on joitakin asioita, joihin haluan meidän kiinnittävän huomiomme, -
sillä tässä apostoli kuvailee meille polkua iankaikkiseen elämään.
Oleellisin asia on, että jokaisen tulee ensin kuulla totuuden sana, -
kuulla tai nähdä, joka tapauksessa ymmärtää evankeliumi, -
sillä vain se on tie Isän luokse, taivaan kotiin.
Pelkkä kuuleminen tai sanan ymmärtäminen tavalla tai toisella, -
ei vielä riitä, vaan ihmisen täytyy tulla uskovaksi, -
siis hyväksyä Jeesuksen sovitustyö -
omakohtaisena synnistä vapauttavana toimenpiteenä.
Sen jälkeen tai siinä samassa yhteydessä, -
meihin jokaiseen on pantu taivaallinen Pyhän Hengen sinetti, -
sellainen, joka tuona aikana kuvasi omistusoikeutta, -
ja merkitsee nyt uskovan kuulumista Jumalan perheväkeen.
Siihen joukkoon, jolle Vapahtajamme ilmoitti menevänsä -
edeltä käsin tekemään asuinsijoja, Joh.14:1-3.
Edelleen, tässä samassa evankeliumin kohdassa -
Hän itse lupasi kuitenkin tulla takaisin ja viedä omansa, -
siis ne Pyhän Hengen sinetillä merkityt uskovat taivaan kotiin, -
niihin meitä varten ennalta valmistettuihin asuinsijoihin.
Tämä Pyhän Hengen sinetti viittaa omistusoikeuden lisäksi myös siihen, -
että tästä Hengen sinetistä Herra tuntee omansa, -
kun Hän tulee noutamaan meidät taivaan pilviin itseään vastaan, -
eli tempauksen hetkeen.
Pyhä Henki on myös erittäin aktiivinen toimija. Hän sekä uudistaa uskovan, -
että myös pyhittää hänet, erottaa Jumalan käyttöön.
Paavali opettaa, Tiit. 3:5, että Jumala pelasti meidät, -
ei vanhurskaudessa tekemiemme tekojen ansiosta, -
vaan laupeutensa tähden, -
uudestisyntymisen pesun ja Pyhän Hengen uudistuksen kautta.
Samalla Henki myös pyhitti Jeesukseen uskovan.
1. Piet.1:2: "ja jotka Isän Jumalan edeltätietämisen mukaan -
ovat Hengen pyhittämisen kautta -
valitut Jeesuksen Kristuksen kuuliaisuuteen..."
Ilman Pyhää Henkeä ihminen ei voi, -
a) tulla uskoon b) elää uskovan elämää.
Kun ihminen kuulee puhutun sanan, evankeliumin Jeesuksesta, -
tai hän lukee siitä, niin samalla alkaa Hengen toiminta hänen sisimmässään.
Henki on toiminut jo edeltä käsin. Tehnyt sellaisia hyviä tekoja, -
että on saattanut ihmisen sellaiseen paikkaan tai tilanteeseen, -
jossa hänellä on mahdollisuus tulla pelastavan sanoman yhteyteen.
Raamattu kehottaa meitä uskovia vaeltamaan niissä hyvissä teoissa, -
jotka Hän on jo edeltä valmistanut.
Evankeliumin levittäminen on eräs ja ehkäpä kaikkein tärkein niistä, -
sillä vain Pyhän Hengen toiminta voi saada uskomattomassa ihmisessä -
aikaan ymmärryksen ja halun tulla pelastetuksi, -
sillä Henki näyttää todeksi synnin, vanhurskauden ja tuomion.
Synnin, siis minkälainen ihminen todellisuudessa on.
Vanhurskauden; niin on Jumala maailmaa rakastanut, -
että antoi ainoan Poikansa, ettei yksikään, joka Häneen uskoo, -
hukkuisi, vaan saisi iankaikkisen elämän.
Tuomion, mikä on synnin palkka.
Mitä seuraa elämässä ilman Jumalan pelastavaa armoa.
Pyhä Henki on seurakunnan ja samalla yksittäisen uskovan voima -
ja sitä kautta seurakunnassa toimiva voima.
Ilman Henkeä seurakunta olisi vain mikä tahansa -
erilaisten ihmisten koolle kutsuma kokous tai liike.
Kun Henki saa ohjata seurakunnan ja yksittäisen uskovan elämää, -
alkaa tapahtua myös jotakin konkreettista ja näkyvää.
Luemme kuinka Henki sekä käskee että myös kuljettaa, Apt. 8:29.
Tässä Henki puhui Filippokselle ja käski häntä menemään etelään, -
Gazaan johtavalle tielle, jossa Filippos tapasikin etiopialaisen hoviherran, -
joka oli vaunuissaan, paluumatkalla kotiinsa ja luki profeetta Jesajaa.
Henki kehotti Filipposta menemään lähemmäksi -
ja kuuntelemaan miehen puhetta tai selitystä, -
joko itselleen tai jollekin toiselle, joka oli mahdollisesti myös vaunuissa.
Missään tapauksessa mies ei ymmärtänyt profeetallista sanomaa.
Niinpä Filippos selvitti miehelle, mitä profeetta Jesajan luvussa 53 -
todella tarkoitettiin, kun profeetta kertoi Herran kärsivästä palvelijasta, -
Jumalan Pojasta, Jeesuksesta, Israelin Messiaasta, -
mutta jota he eivät tunnistaneet Häneksi.
Tapahtuma huipentui kastetilaisuuteen, -
kun hoviherra oli tunnustautunut Jeesukseen uskovaksi.
Heti sen jälkeen Pyhä Henki tempaisi Filippoksen pois paikalta -
ja kuljetti Asdodin kaupunkiin.
Näin me näemme, kuinka Henki antoi ensi käskyn, opetti kirjoituksia, -
liitti uuden uskovan Jumalan perheväkeen -
sinetöimällä hänen omalla sinetillään -
ja kuljetti sen jälkeen evankelista Filippoksen uusiin tehtäviin.
Henki siis käskee, opettaa, sinetöi ja kuljettaa.
Kohtaamme Hengen vastaavaa toimintaa myös Apostolien teoissa, -
jossa Sana vakuuttaa meille jokaiselle, Apt. 8:14, -
että kaikki, joita Jumalan Henki johdattaa, ovat Jumalan lapsia.
Hieman myöhemmin samassa luvussa Henki vakuuttaa meille, -
että emme ole pelkästään vain lapsia, vaan myös perillisiä (jae17), -
taivaan valtakunnan perillisiä, -
kuten edellä mainittu Ef.1:14 myös meille vakuuttaa.
Sitten erittäin tärkeään asiaan.
Koska Pyhä Henki on myös Jeesuksen Henki, -
niin hän on samalla itseoikeutetusti myös sen seurakunnan pää, -
jonka Vapahtajamme on verellään lunastanut ja pessyt puhtaaksi, -
että seurakunta toimisi Hänen tahtonsa ilmaisemisen välikappaleena
tässä pimenevässä maailmassa.
Jokainen seurakunta ja uskovien yhteisö tarvitsee sellaisen johtajan, -
joka toimii osaltaan seurakunnan maallisena päänä -
kaitsemassa hänelle uskottua laumaa Jumalan tahdon mukaisesti.
Tähän tehtävään ei sovi kuka tahansa, -
vaan valinnan suorittaa Henki itse, kuten asia ilmaistaan Apt. 20:28.
"Pitäkää siis huoli itsestänne ja koko siitä laumasta, -
johon Pyhä Henki on pannut teidät kaitsijoiksi -
paimentamaan Herran seurakuntaa, -
jonka hän omalla verellään on itselleen hankkinut." (RK)
Näin me toteamme, että seurakunnan paimenen virkaan tulee asettaa -
vain Pyhän Hengen osoittama henkilö.
Raamatun mukaan vieläpä miespuolinen henkilö.
Kysymys ei olekaan mistä tahansa vastuusta, -
sillä tässäkin Sanan kohdassa Paavali sanoo, että lauma, siis seurakunta -
ei ole kyseisen paimenen seurakunta, vaan Jumalan seurakunta.
Se asettaakin valitulle paimenelle vastuun Jumalan omista, -
Hänen lapsistaan, Hänen perheväkeensä kuuluvista -
taivaan valtakunnan perillisistä. Tämä nostaa seurakunnan johtajalle, -
oikeastaan paimenelle eteen kysymyksiä;
Paimen, miten kaitset laumaa, miten opetat Sanaa, -
miten johdat ja palvelet sinulle uskottuja -
ja millaisena esimerkkinä olet? Oletko diktaattori vai palvelija?
Näistä asioista puhumme lisää seuraavassa lähetyksessä.
Tuolloin aiheena on Pyhä Henki ja armolahjat.
Muistathan rukoilla rauhaa Jerusalemille, -
siunausta ja pelastusta Israelin kansalle, -
että he löytäisivät Messiaansa. Nähdään viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7